Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: már hatályba lépett. A jogalkotásról szóló 1987. évi XI. törvény 11. § (4) bekezdése szerint a jogszabályt és a végrehajtási
Paragraph Index: 581

már hatályba lépett. A jogalkotásról szóló 1987. évi XI. törvény 11. § (4) bekezdése szerint a jogszabályt és a végrehajtási rendeleteket egy időben kell hatályba léptetni. Ennek hiányában ugyanis a törvény rendelkezéseit nem lehet végrehajtani. Az országgyűlési biztos ajánlásában felkérte az ipari, kereskedelmi és idegenforgalmi minisztert, hogy kezdeményezze a fogyasztóvédelemről szóló törvényhez kapcsolódó végrehajtási rendeletek kibocsátását. Mivel az ajánlásban foglaltakat csak részben teljesítették, ezért a gazdasági miniszter 1999/79/II. szám részére az ajánlást az országgyűlési biztos megismételte. A miniszter tájékoztatása szerint a hiányzó rendeletek elkészítéséért az igazságügy-miniszter felelős. Az igazságügy-miniszter válaszában utalt arra, hogy a fogyasztóvédelmi törvény 55. §-a alapján kibocsátandó kormányrendeletek közül a b) és i) pontban írt rendeletek előkészítője a Gazdasági Minisztérium. A törvény 55. § c),

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes